Rikunarita-ORG/Wikinium huggingface dataset:
# Sviatok obetovania

O kresťanskom sviatku podobného názvu pozri *Obetovanie Pána.*
Obetovanie zvieraťa počas Sviatku obetovania v Malajzii
Rozdávanie mäsa obetovaného zvieraťa chudobným v Pakistane
**Sviatok obetovania**, **Sviatok obete** alebo **Veľký sviatok** (arab. عيد الأضحى‎, *Íd al-adhá*, tur. *Kurban Bayramı*, perz. عید قربان‎, *Eid-e Gorbán*), je náboženský sviatok, ktorý slávia moslimovia a drúzi. Prebieha formou obete ako pripomienky na akt, ktorý sa objavuje aj v Starom zákone Biblie. Ibrahím (u kresťanov a židov v podobe mena Abrahám) chcel obetovať svojho jediného syna Ismaíla (u kresťanov a židov Izáka) Bohu, no Boh mu v tom zabránil, syna ušetril a Ibrahím miesto toho Bohu obetoval barana. Pri sviatku sa ľudia modlia k Bohu a obetúvajú rôzne zvieratá, väčšinou ovce alebo kozy.

Sviatok obetovania je jedným z dvoch oficiálnych sviatkov islamu (druhým je Sviatok prerušenia pôstu, po arabsky *Íd al-fitr*, nasledujúci po konci mesiacu ramadán). Sviatok obetovania sa slávi v desiaty deň mesiaca dhú'l-hidždža islamského kalendára. Tento deň je obetným dňom tiež v Mekke, kde piatym dňom vrcholí púť hadždž.

## Dátumy slávenia

Vzhľadom na to, že islamský kalendár je lunárny, zatiaľ čo gregoriánsky solárny, pripadá dátum 10. dhú'l-hidždža vždy na iné dni gregoriánskeho kalendára. V praxi to znamená, že sviatok sa každý rok posunie o 10-11 dní dozadu. Nasledujúci zoznam ukazuje, na aké dni sviatok pripadá:

|  |  |
| --- | --- |
| * 1995 – 9. mája (rok 1415 v islamskom kalendári)
* 1996 – 28. apríla (1416)
* 1997 – 17. apríla (1417)
* 1998 – 6. apríla (1418)
* 1999 – 27. marca (1419)
* 2000 – 16. marca (1420)
* 2001 – 5. marca (1421)
* 2002 – 22. februára (1422)
* 2003 – 11. februára (1423)
* 2004 – 1. februára (1424)
* 2005 – 21. januára (1425)
* 2006 – 10. januára (1426)
* 2006 – 31. decembra (1427)
* 2007 – 20. decembra (1428)
 | * 2008 – 8. decembra (1429)
* 2009 – 27. novembra (1430)
* 2010 – 16. novembra (1431)
* 2011 – 6. novembra (1432)
* 2012 – 26. októbra (1433)
* 2013 – 15. októbra (1434)
* 2014 – 4. októbra (1435)
* 2015 – 23. septembra (1436)
* 2016 – 11. septembra (1437)
* 2017 – 1. septembra (1438)
* 2018 – 21. augusta (1439)
* 2019 – 11. augusta (1440)
* 2020 – 31. júla (1441)
* 2021 – 20. júla (1442)
 |

## Referencie
# Vlajka Kuvajtu

Vlajka Kuvajtu
**Vlajka Kuvajtu** – panarabské farby sú zoradené do troch vodorovných pruhov – zeleného, bieleho a červeného, pri žrdi je čierny lichobežník.

Symboliku farieb interpretuje oficiálny výklad takto: Biele sú naše činy, čierne sú naše bojiská, zelené sú naše lúky a červená, napojená krvou nepriateľov, je naša budúcnosť. Inokedy sa uvádza, že biela znamená cnosť, čierna piesok zvírený kuvajtskými jazdcami v bojoch za slobodu, zelená pole a červená statočnosť.

Vlajka bola zavedená v roku 1961.

## Iné projekty

Commons* Commons ponúka multimediálne súbory na tému **Vlajka Kuvajtu**
# Stredná škola

**Stredná škola** je výchovno-vzdelávacie zariadenie, ktoré poskytuje všeobecné a odborné vzdelanie s ucelenou sústavou potrebných vedomostí, spôsobilostí a zručností.

## Pozri aj

* gymnázium
* osemročné gymnázium
* stredné odborné učilište
* stredná odborná škola
* Zoznam stredných škôl na Slovensku

## Externé odkazy

* FILIT – zdroj, z ktorého pôvodne čerpal tento článok.
# Ukameňovanie

Mapa zobrazujúca krajiny, v ktorých je verejné ukameňovanie súdnou alebo mimosúdnou formou trestu.
Ukameňovanie svätého Štefana – detail vitráže katedrály v Bourges
**Ukameňovanie** je jeden zo spôsobov vykonania trestu smrti, pri ktorom dav ľudí hádže kamene do spútaného odsúdeného vinníka. Používal sa najmä v staroveku a v stredoveku, dnes sa však stále používa najmä v islamských krajinách. V týchto krajinách dokonca existuje nariadenie, ktoré určuje veľkosť kameňov, aby vinník neumrel priskoro a dlhšie trpel. Jeho výhodou je, že nikto v dave nemôže byť označený za vraha, pretože nie je jasné, kto vinníka usmrtil.

## Krajiny, kde sa používa poprava ukameňovaním

* Irán
* Jemen
* Nigéria (len v niektorých štátoch)
* Pakistan
* Saudská Arábia
* Spojené arabské emiráty
* Sudán

## Referencie

## Pozri aj

* Trest smrti
* Palicovanie
* Decimácia

## Iné projekty

Commons* Commons ponúka multimediálne súbory na tému **Ukameňovanie**
# Nútená práca

Nútene nasadená robotníčka z Východnej Európy v továrni I.G. Farben blízko Osvienčimu, počas druhej svetovej vojny.
**Nútená práca** alebo **povinná práca** je práca alebo služba, ktorá je od osoby vymáhaná pod hrozbou trestu. Takáto osoba sa na danú prácu neponúkla dobrovoľne.

Nútená práca môže mať rôzne formy, vrátane dlhového otroctva, obchodovania s ľuďmi a iné formy novodobého otroctva. Obeťami sú často najzraniteľnejšie osoby - ženy a dievčatá nútené k prostitúcii, zadlžení migranti, továrenskí alebo poľnohospodárski robotníci, ktorým nie je umožnené jednoduchým spôsobom opustiť svoje zamestnanie a za ich prácu im je vyplácaná veľmi nízka alebo žiadna mzda. Za nútenú prácu nemožno považovať:

* prácu alebo službu vyžadovaná v dôsledku povinnej vojenskej služby, ak sa jedná o prácu čisto vojenskej povahy;
* prácu alebo službu, ktorá tvorí súčasť bežných občianskych povinností občanov zvrchovanej krajiny.
* prácu alebo službu vyžadovanú od osoby odpykávajúcej si trest vynesený riadnym súdom, ak je uvedená práca alebo služba vykonávaná pod dohľadom a kontrolou orgánu verejnej moci, a táto osoba nie je najatá alebo daná k dispozícii fyzickým osobám, spoločnostiam alebo združeniam;
* prácu alebo službu vyžadovanú v prípade núdze alebo všeobecného ohrozenia, napr. v prípade vojny, živelnej pohromy ohrozenia požiar, povodňou, hladomorom, zemetrasením, prudkej epidémie alebo nákazy zvierat atď.
* drobné komunálne služby, ktoré uskutočňujú členovia komunity a sú v priamom záujme spomínanej komunity.

Podľa údajov Medzinárodnej organizácie práce bolo obeťou nútenej práce v roku 2012 asi 21 miliónov ľudí, z toho 11,4 milióna žien a dievčat a 9,5 milióna mužov a chlapcov.

## Referencie

## Iné projekty

Commons* Commons ponúka multimediálne súbory na tému **Nútená práca**
# Mombasa

|  |
| --- |
| Mombasa |
| mesto |
|  Pohľad na Mombasu z vtáčej perspektívy  |
| Štát |  Keňa |
| Región | Pobrežná provincia |
| Okres | Mombasa District |
|  |
| Nadmorská výška | 50 m n. m. |
| Súradnice | ﻿ / ﻿ |
|  |
| Rozloha | 295 km² (29 500 ha) |
|  |
| Obyvateľstvo | 939 370 (*2009*) |
| Hustota | 3 184,31 obyv./km² |
|  |
| Starosta | Ahmed Abubakar Mohdhar |
|  |
| Časové pásmo | UTC+3 |
|  |
|

 Poloha Mombasy
 |
| Wikimedia | © OpenStreetMap Interaktívna mapa mesta
 |
|  |
| **Wikimedia Commons:**  Mombasa |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

Centrum Mombasy
**Mombasa** je druhé najväčšie mesto v Keni. Leží na brehu Indického oceána. Rozkladá sa prevažne na ostrove, ktorý je so severnou časťou pobrežia spojený niekoľkými mostmi, na južné pobrežie sa potom dostanete len trajektom. Tak na južnom, ako aj na severnom pobreží sa na plážach (niektoré z nich sú súkromné) nachádza veľké množstvo hotelov. Nachádza sa tu veľký prístav (najväčší vo východnej Afrike), železnice z čias kolonizácie Angličanmi a medzinárodné letisko. Je tu portugalská pevnosť Fort Jesus. Podľa posledného sčítania obyvateľov z roku 2009 žije v Mombase približne 939 370 obyvateľov.

## Partnerské mestá

| Mesto | Štát | Krajina | Rok |
| --- | --- | --- | --- |
| Seattle |   Washington |   Spojené štáty | 9. apríl 2010 |
| Long Beach |   Kalifornia |   Spojené štáty | 9. apríl 2010 |
| Honolulu |   Havaj |   Spojené štáty | 9. apríl 2010 |

## Iné projekty

Commons* Commons ponúka multimediálne súbory na tému **Mombasa**

## Zdroj

* *Tento článok je čiastočný alebo úplný preklad článku Mombasa na anglickej Wikipédii.*

## Externé odkazy

* Oficiálna stránka mesta Archivované 2013-09-02 na Wayback Machine
# Ministerstvo zahraničných vecí Spojených štátov

Pečať Ministerstva zahraničných vecí Spojených štátov
**Ministerstvo zahraničných vecí Spojených štátov** (zriedkavo v presnom preklade **Štátny department** [**Spojených štátov**], angl. *United States Department of State*, akronym *DoS*, príp. len *State Department*) je súčasťou federálnej vlády Spojených štátov, ktoré riadi medzinárodné vzťahy USA. Vzniklo v roku 1789 ako vôbec prvé ministerstvo.

Sídli v budove Harry S. Trumana vzdialenej niekoľko blokov od Bieleho domu vo Washingtone D.C. Na čele ministerstva je v súčasnosti Marco Rubio, ktorému predchádzal demokrat Antony Blinken.

Poslaním DoS je formovať a udržiavať mierový, prosperujúci, spravodlivý a demokratický svet a podporovať podmienky pre stabilitu a pokrok v prospech amerického ľudu a ľudí na celom svete. Tento široký cieľ prostredníctvom diplomacie, advokácie a pomoci. Protistrany zahŕňajú zahraničné organizácie, medzinárodné organizácie a mimovládne organizácie.

## Referencie

## Iné projekty

Commons* Commons ponúka multimediálne súbory na tému **Ministerstvo zahraničných vecí Spojených štátov**

## Externé odkazy

* Oficiálne stránky (po anglicky)
# Zoznam jazykov podľa počtu hovoriacich

Cieľom tohoto čláku je zobraziť **zoznam jazykov podľa počtu rodených hovoriacich**. Je nutné si uvedomiť, že takéto zoznamy sa môžu odlišovať podľa definície niektorých pojmov. Presnejšie, definícia "dialektu" a "jazyka" je často dôležitá a môže zmeniť poradie. Ako príklad možno zobrať arabčinu, ktorú možno považovať za jeden jazyk alebo skupinu príbuzných jazykov. Encyklopédia *World Book* a *CIA World Factbook*, zdroje uvádzaných tabuliek, ich považujú za rôzne jazyky. Ak by sme ich považovali za jeden jazyk, objaví sa v prvej päťke. Podobná situácia platí pre čínštinu.

V skutočnosti sa rôzne prieskumy odlišujú, často sa ich výsledky rozchádzajú úplne.

## Najpoužívanejšie jazyky podľa počtu hovoriacich

Tabuľka s nasledujúcimi 19 jazykmi obsahuje aspoň 50 miliónmi hovoriacich (prvým jazykom). Ráta sa k roku 2019.

Jazyky s aspoň 50 miliónmi hovoriacich v materinskom jazyku| Por. | Por. | Jazyk | Primárna krajina | Celkovo krajín | Hovoriaci
(v miliónoch) | % svetovej populácie
(marec 2019) | Makrojazyk |
| --- | --- | --- | --- | --- | --- | --- | --- |
| — | *1* | *Čínština* (makrojazyk) | *Čína* | 39 | *1 311* | 17,026 |  |
| 1 | — | Mandarínčina | Čína | 13 | 918 | 11,922 | Čínština |
| 2 | 2 | Španielčina | Španielsko | 31 | 460 | 5,974 |  |
| 3 | 3 | Angličtina | Spojené kráľovstvo | 137 | 379 | 4,922 |  |
| 4 | 4 | Hindčina | India | 4 | 341 | 4,429 |  |
| — | 5 | *Arabčina* (makrojazyk) | *Saudská Arábia* | 59 | 319 | 4,143 |  |
| 5 | 6 | Bengálčina | Bangladéš | 4 | 228 | 2,961 |  |
| 6 | 7 | Portugalčina | Portugalsko | 15 | 221 | 2,870 |  |
| 7 | 8 | Ruština | Rusko | 19 | 154 | 2,000 |  |
| 8 | 9 | Japončina | Japonsko | 2 | 128 | 1,662 |  |
| — | 10 | *Lahndáčina* (makrojazyk) | *Pakistan* | 6 | 119 | 1,545 |  |
| 9 | — | Západná pandžábčina | Pakistan | 2 | 92,7 | 1,204 | Lahndáčina |
| 10 | 11 | Maráthčina | India | 1 | 83,1 | 1,079 |  |
| 11 | 12 | Telugčina | India | 2 | 82,0 | 1,065 |  |
| 12 | — | Wu | Čína | 1 | 81,4 | 1,057 | Čínština |
| — | 13 | *Malajčina* (makrojazyk) | Malajzia | 20 | 80,3 | 1,043 |  |
| 13 | 14 | Turečtina | Turecko | 8 | 79,4 | 1,031 |  |
| 14 | 15 | Kórejčina | Kórejská republika | 6 | 77,3 | 1,004 |  |
| 15 | 16 | Francúzština | Francúzsko | 54 | 77,2 | 1,003 |  |
| 16 | 17 | Nemčina | Nemecko | 28 | 76,1 | 0,988 |  |
| 17 | 18 | Vietnamčina | Vietnam | 4 | 76,0 | 0,987 |  |
| 18 | 19 | Tamilčina | India | 7 | 75,0 | 0,974 |  |
| 19 | — | Kantónčina | Čína | 13 | 73,1 | 0,949 |  |
| 20 | 20 | Urdčina | Pakistan | 7 | 68,6 | 0,891 |  |
| 21 | 21 | Javánčina | Indonézia | 3 | 68,3 | 0,887 |  |
| 22 | 22 | Taliančina | Taliansko | 14 | 64,8 | 0,842 |  |
| 23 | — | Egyptská arabčina | Egypt | 1 | 64,6 | 0,839 | Arabčina |
| — | *23* | *Perzština (makrojazyk)* | *Irán* | *30* | *61,8* | *0,803* |  |
| 24 | 24 | Gudžarátčina | India | 7 | 56,4 | 0,732 |  |
| 25 | — | Iránska perzština | Irán | 7 | 52,8 | 0,686 |  |
| 26 | 25 | Bhódžpurčina | India | 3 | 52,2 | 0,678 |  |
| 27 | — | Min nan | Čína | 10 | 50,1 | 0,651 |  |

|  |  |
| --- | --- |
|  | Jazykový portál |
# Android

O iných významoch výrazu *Android* pozri *Android (rozlišovacia stránka)*.
**Android** je literárne a umelecké označenie umelo vytvorenej bytosti.. Android je stroj, ktorého účelom je správať sa, pracovať, poprípade myslieť ako človek.

Názov „Android“ pochádza z gréckych výrazov *andros* (muž, človek) a -*eides* (rovnakého druhu, podobný).

V literatúre, TV a filme sa táto definícia nedodržiava. Prví roboti vôbec, výrobky firmy R.U.R. zo rovnomenného románu Karla Čapka, boli androidi. Android Dat zo seriálu Star Trek bol robot. Robocop bol kyborg. Terminátor bol android. Okrem týchto existujú prípady, keď je ťažké rozhodnúť bez umelých kvót.

## Pozri aj

* robot
* kyborg
# Benáres (mesto)

Breh rieky Gangy v Benáres
**Benáres** je indické mesto ležiace na brehoch rieky Gangy v štáte Uttarpradéš. Mesto sa považuje za sväté mesto hinduistov, budhistov a džinizmu. Je to jedno z najstarších nepretržite obývaných miest na svete a pravdepodobne najstaršie mesto v Indii.

## Názvy

Slovenský normovaný názov je Benáres.

Iné názvy sú:

* **Váránasí** (iný prepis: **Váránasi**) - angl. *Varanasi*
* staršie: **Banáras** (iný prepis **Benáras, Benáres, Banáres**) - angl. *Banaras/Benares/Banares*
* staršie: **Káší** - angl. *Kashi*

## Opis mesta

Káší Nareša (kášíjský mahárádža) je hlavným kultúrnym patrónom Benáres a nevyhnutnou súčasťou všetkých náboženských slávností. Kultúra Benáres je úzko spätá s riekou Ganga a náboženstvom. Mesto je kultúrnym a náboženským centrom v severnej Indii niekoľko tisíc rokov. Banáras Gharána je forma indickej klasickej hudby vyvinutej v Benáres a mnoho indických filozofov, básnikov, spisovateľov a hudobníkov žilo či žije v Benáres.

V Benáres sú 4 vysoké školy: Banáraská hinduistická univerzita, Mahátmá Gándhí Káší vidjápítha, Ústredný inštitút vyšších tibetských štúdii a Sampúrnánanda sanskrta višvavidjálaja. Obyvatelia prevažne hovoria hindčinou. Mesto je nazývané „mesto chrámov“, „sväté mesto Indie“, „mesto svetla“ či „mesto učenia“.

Hinduisti veria že toto mesto je šťastým miestom na smrť, lebo na tomto mieste sa môže dosiahnúť mókší (oslobodenie z kolobehu života). Rovnako hovoria že je to najstaršie do dnes žijúce mesto na svete. Aj Mark Twain hovoril že Benáres je staršie ako história, tradícia či legenda. Prvá historická udalosť, ktorá je známa je z 1400 - 1000 pred Kr. Keď sa árijske kmene usídlili v údolí Gangy. Predtým to bolo miesto uctievania slnka. V 8 stor. prežilo Benáres znovuoživenie lebo reformátor hinduizmu Šankaračárja nariadil uctievanie Šivu. Od 11. storočia toto mesto zažilo nájazdy moslimov.

Mesto síce pôsobí staro, ale budovy iba málokde nájdete staršie ako 200 rokov.

## Osobnosti mesta

* Rabi Šangkar (Ravi Shankar; \* 1920), skladateľ a hráč na sitár

## Referencie

## Iné projekty

Commons* Commons ponúka multimediálne súbory na tému **Benáres (mesto)**
# Alí

Alího hrobka v irackom Nadžafe
**Alí ibn Abí Tálib** (arab.  أبو الحسن علي بن أبي طالب الهاشمي القُرشي‎ – Abú al-Hasan Alí bin Abí Tálib al-Hášimí al-Kurajší; \* 15. september 601, Mekka – † 28. január 661, Kúfa) bol štvrtý volený kalif Rášidského kalifátu v rokoch 656 – 661. Bol bratrancom a zároveň zaťom Mohameda, pretože si vzal za manželku jeho dcéru Fatimu. Jeho vláda uzatvára obdobie volených kalifov a zároveň vedie k trvalému rozštiepeniu moslimskej obce na sunnitov a šiitov.

## Pramene a literatúra

* DUPUY, RE, DUPUY, TN: Harperova encyklopédia. História vojenstvo od roku 3500 pred Kr. do roku 1700. Diel I. 1. vyd. Praha: Forma, 1996. 667 s. ISBN 80-7213-000-5.
* Hrbek, Ivan: Korán. Praha, Academia, 2000. 802 s. ISBN 80-200-0246-4.
* HAERI, Šajch Fadhlalla: Základy Islamu. Olomouc, Votobia 1997. 235 s. ISBN 80-7198-212-1.
* Tauer, Felix: Svet islamu. Praha, Vyšehrad, 1984.

## Externé odkazy

* Britannica Online: Ali
* Karel Matúš: Historické súvislosti vzniku sekty ší'aa vysvetlenie jej dogmy

## Zdroj

*Tento článok je čiastočný alebo úplný preklad článku Alí na českej Wikipédii.*
# Európske umenie

Pierre Mignard: Clio, 17. storočie
**Európske umenie** (**západné umenie**) je umenie, ktoré vznikalo na území Európy od praveku až do súčasnosti. Jeho podobu určovali antické a kresťanské tradície. Zásadným spôsobom ovplyvnilo umenie pokolumbovskej Ameriky, tieto dve kultúrne oblasti vytvorili celok - *euro-americké umenie*.

## Pozri aj

* Západná kultúra

## Externé odkazy

|  |  |
| --- | --- |
|  | Umelecký portál |

* FILIT – zdroj, z ktorého pôvodne čerpal tento článok.
# IBM

IBM|
 logo IBM |
| Základné informácie |
| Právna forma | U.S. Corporation |
| Obchodné názvy | NYSE : IBM súčasť : DJIA, S&P 100, S&P 500 |
| ISIN | US4592001014 |
| Odvetvie | Automatizácia, Robotika, Umelá inteligencia, Cloud computing, Konzultačné služby, Blockchain, Hardvér, Softvér, Kvantové výpočty |
| Založená | 16. jún 1911 (pod názvom : Computing-Tabulating-Recording Company) Endicott, New York, USA |
| Zakladateľ | Charles Ranlett Flint |
| Sídlo | Armonk, New York, USA |
| Kľúčoví ľudia | Arvind Krishna (Chairman & CEO) Jim Whitehurst (Prezident) |
| Produkty | IBM Cloud · IBM Cognos Analytics · IBM Planning Analytics · SQL · Watson Information Management Software · Lotus Software · SPSS · ILOG · Tivoli Software · WebSphere · alphaWorks · Mashup Center · PureQuery · Fortran · IBM Quantum Experience · Mainframe · Power Systems · IBM storage · IBM Q System One |
| Čistý zisk | 4,71 miliardy $ (2021) |
| Počet zamestnancov | 288 300 |
| Oblasť pôsobenia | Celosvetovo |
| Web | ibm.com |

**International Business Machines Corporation** (**IBM**, prezývaná tiež **Big Blue** čiže **Veľká modrá**), je popredná svetová spoločnosť podnikajúca v odbore informačných technológií. Spoločnosť vznikla v roku 1888 a akciovou spoločnosťou je od 15. júna 1911. Medzi jej hlavné činnosti patrila výroba a predaj počítačového hardvéru a softvéru. Aktuálne sa IBM špecializuje na poskytovanie služieb v oblasti Hybrid Cloud. Sídlom spoločnosti je Armonk v štáte New York, USA.

S približne 288 tisíc zamestnancami a výnosmi 61 miliárd amerických dolárov ročne (údaj z roku 2022) je IBM jednou z najväčších spoločností v odbore informačných technológií na svete a jedna z mála, ktorej dejiny sa datujú do 19. storočia. Inžinieri a konzultanti spoločnosti pracujú vo vyše 170 krajinách, vývojové laboratóriá firmy sú rozmiestnené po celom svete a portfólio spoločnosti je diverzifikované do všetkých segmentov počítačovej vedy a informačných technológií.

Spoločnosť IBM je priekopníkom v mnohých oblastiach počítačového priemyslu, od mainframe počítačov po nanotechnológie. Zamestnanci IBM tiež získali päť Nobelových cien.

## Referencie
# Mimoúrovňová križovatka

Znak križovatky diaľnic
Znak výjazdu – križovatky diaľnice s cestou I. alebo II. triedy
Štvorlístková MÚK
Križovatka diaľnic pri nemeckom Düsseldorfe
Križovatka diaľnic pri Lausanne
"Spaghetti Junction" v americkom štáte Georgia
**Mimoúrovňová križovatka (MÚK)** je križovatka, kde sa jednotlivé pruhy krížia v rôznych úrovniach a znižuje sa počet kolíznych bodov.

MÚK zaisťujú všetky kríženia na rýchlostných cestách a diaľniciach.
Taktiež sa stavajú v miestach, kde je veľká intenzita dopravy, prípadne v miestach s priaznivými výškovými pomermi.

Na cestách s obmedzeným prístupom (t. j. na diaľniciach a rýchlostných cestách) sa MÚK obvykle stavajú vo vzdialenostiach 5 – 15 km.

Spojnice jednotlivých smerov v mimoúrovňových križovatkách sa nazývajú **rampy**, ktoré môžu byť

* Priame (direktné)
* Polopriame (semidirektné)
* Vrátne (indirektné)

## Typy mimoúrovňových križovatiek

### Križovatky s krížnymi bodmi

* Osmičková križovatka
* Deltovitá križovatka
* Kosodĺžniková križovatka

* Deltovitá križovatka
* Kosodĺžniková križovatka

### Križovatky s prepletovými úsekmi

* Srdcovitá križovatka
* Štvorlístková križovatka
* Trojlístková križovatka
* Dvojlístková križovatka

* Srdcovitá križovatka
* Štvorlístková križovatka

### Križovatky bez prepletových úsekov

* Trúbkovitá
* Združená trúbkovitá
* Dvojlístková s vystriedaným dvojlístkom

* Trúbkovitá križovatka
* Združená trúbkovitá

### Útvarové križovatky

* Rozštepová križovatka
* Špirálovitá križovatka
* Turbínová križovatka
* Hviezdicovitá križovatka

* Rozštepová križovatka
* Špirálovitá križovatka
* Turbínová križovatka
* Hviezdicovitá križovatka

## Iné projekty

Commons* Commons ponúka multimediálne súbory na tému **Mimoúrovňová križovatka**

|  |  |
| --- | --- |
|  | Cestný portál |
# Pretória

|  |
| --- |
| Pretória |
| mesto |
|  |
|

|  |  |
| --- | --- |
|  Vlajka  |  Erb  |

 |
| Štát | Južná Afrika |
| Provincia | Gauteng |
|  |
| Nadmorská výška | 1 271 m n. m. |
| Súradnice | ﻿ / ﻿ |
|  |
| Rozloha | 1 644 km² (164 400 ha) |
|  |
| Obyvateľstvo | 2 345 908 (*2007*) |
| Hustota | 1 426,95 obyv./km² |
|  |
| Vznik | 1855 |
|  |
| Časové pásmo | UTC+2 |
|  |
|

 Poloha mesta na mape Južnej Afriky
 |
|  Interaktívna mapa mesta
 |
|  |
| **Wikimedia Commons:**  Pretoria |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Pretória** je jedno z troch hlavných miest Južnej Afriky. Je to piate najväčšie mesto v JAR po Johannesburgu, Kapskom Meste, Durbane a Bloemfonteine.

## Osobnosti

* Elon Musk (\* 1971), inžinier, vynálezca, vizionár, podnikateľ a filantrop, zakladateľ SpaceX

## Partnerské mestá

* Washington D.C., USA
* Bazilej, Švajčiarsko

## Referencie

## Iné projekty

Commons* Commons ponúka multimediálne súbory na tému **Pretória**

## Externé odkazy

* Oficiálny web

*Panoramatická fotografia mesta Pretória*